കേന്ദ്ര പദ്ധതി പ്രഖ്യാപനത്തില്മാത്രം ഗുണഭോക്താക്കളിലേക്ക് എത്തുന്നില്ല : കെ എന് ബാലഗോപാല് തിരുവനന്തപുരം കേന്ദ്ര സര്ക്കാരിന്റെ കോവിഡ് പാക്കേജ് പദ്ധതികള് യഥാര്ഥ ഗുണഭോക്താക്കളിലേക്ക് എത്തുന്നില്ലെന്ന് മന്ത്രി കെ എന് ബാലഗോപാല്. മുഖ്യമന്ത്രിയും പങ്കെടുത്ത് കഴിഞ്ഞദിവസം ചേര്ന്ന സംസ്ഥാനതല ബാങ്കേഴ്സ് സമിതി യോഗത്തില്നിന്ന് ഇതാണ് ബോധ്യമാകുന്നതെന്ന് അദ്ദേഹം വാര്ത്താസമ്മേളനത്തില് പറഞ്ഞു. മൊറട്ടോറിയത്തില് അനിശ്ചിതത്വം തുടരുന്നു. പ്രയാസത്തില് ബാങ്കുകള് കൂടുതല് ജനസൗഹൃദമാകേണ്ടതുണ്ട്. നോട്ടീസുകള് അയക്കുന്നുണ്ടെങ്കിലും ജപ്തി നടപടിയിലേക്ക് ഇപ്പോള് കടക്കില്ലെന്നാണ് പ്രതിനിധികള് വ്യക്തമാക്കിയത്. നിക്ഷേപ വായ്പാ അനുപാതം ഉയര്ത്തണം. വ്യാപാരികള്ക്കും വ്യവസായികള്ക്കും നാലു ശതമാനത്തില് താഴെ പലിശയ്ക്ക് ബാങ്കുകള്ക്ക് വായ്പ ലഭ്യമാക്കാനാകും. ബാക്കി പലിശ വഹിക്കാന് സര്ക്കാര് തയ്യാറാണ്. എന്നാല്, വായ്പ നല്കാന് ബാങ്കുകള് തയ്യാറാകുന്നില്ല. ചെറുകിട ധനസ്ഥാപനങ്ങള് വായ്പക്കാരെ വീട്ടിലെത്തി പീഡിപ്പിക്കുന്നതായി പരാതിയുണ്ട്. ഇക്കാര്യത്തില് ബന്ധപ്പെട്ടവരുടെ യോഗം വിളിക്കുന്നത് പരിഗണനയിലാണ്. കടയുടമകളും വാടകക്കാര്യത്തില് ഉദാര സമീപനം സ്വീകരിക്കണം. പെട്രോളിയം കമ്ബനികളുടെയും ബാങ്കുകളുടെയും ലാഭം കുതിക്കുമ്ബോള് പാവപ്പെട്ടവര്ക്ക് വായ്പാ സഹായംപോലും ലഭ്യമാക്കാന് കേന്ദ്ര സര്ക്കാരിന് കഴിയുന്നില്ലെന്നും മന്ത്രി പറഞ്ഞു. കൊക്കോണിക്സ് ലാപ്ടോപ്പുകളുടെ അനുബന്ധ സാധനങ്ങളിലെ പ്രശ്നം പരിഹരിക്കുമെന്ന് കമ്ബനി അറിയിച്ചതായി ചോദ്യത്തിന് മറുപടിയായി മന്ത്രി അറിയിച്ചു.